
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 1746/18.02.2026
REFERAT DE APROBARE

a proiectului de hotărâre privind aprobarea utilizării excedentului bugetar al anului 2025 ca sursă de finanțare a secțiunii de dezvoltare.
În anul 2025 unitatea noastră a primit sume din prefinanțare pentru implementarea unor proiecte europene. Întrucât la momentul respectiv nu au fost emise documente de plată însoțite de justificările aferente, sumele respective au fost integrate în excedentul bugetar al anului 2025, cu obligativitatea menținerii destinației, respectiv achitarea facturilor aferente proiectelor prefinanțate. În momentul de față sunt emise documente de plată care implică asigurarea achitării acestora. Detalierea utilizării excedentului bugetar se regăsește în raportul de specialitate.
Având în vedere art. 58 alin 1^2 din Legea nr. 273/2006 privind finanțele publice locale, cu modificările și completările ulterioare care prevede că prefinanţarea acordată beneficiarilor care au calitatea de ordonatori de credite ai bugetului local, rămasă neutilizată la finele exerciţiului bugetar, se reflectă în excedentul bugetului local şi se utilizează în anul următor cu aceeaşi destinaţie, în cadrul secţiunii de dezvoltare 

Față de cele expuse am inițiat proiectul de hotărâre privind aprobarea utilizării excedentului bugetar al anului 2025 ca sursă de finanțare a secțiunii de dezvoltare.
PRIMAR,

Ec. Petru ROMAN

